‘આ શું કલ્પનાઓમાં જીવે છે ? આ શું કામનું ? તેના કરતાં તો કંઇક એવું કર જેનાથી તું પૈસા કમાઇ શકે.’ તે સ્તબ્ધ બની ગઇ. આટલા વર્ષે તેણે જે કર્યુ તે પૈસા ન કમાઇને કર્યુ. તેનું કશું નહીં ? હવે વીસ વર્ષ ઘરમાં વિતાવ્યા પછી તે ક્યાં પૈસા કમાવા જાય ? અને શા માટે ? તેણે કદી વિચાર્યુ જ નહતું કે એક દિવસ તેને આ સાંભળવા મળશે. તેને ઘણો આઘાત લાગ્યો. તેને થયું કે વીસ વર્ષ તેણે શા માટે પૈસા કમાવવામાં ન કાઢ્યાં ? કદાચ તે પણ સી.ઇ.ઓ. બની શકી હોત. તેનામાં પણ એ જ કાબેલિયત હતી, જે સુધાંશુમાં હતી. તેણે તેના વર્ષો ખર્ચીને આજે જે પદ હાંસલ કર્યું છે. તેની સામે શિખાએ પોતાના વર્ષો ખર્ચીને શું મેળવ્યું ?